ข้อบังคับการประปานครหลวงข้อบังคับการประปานครหลวงฉบับที่ ๙๐ว่าด้วย การขออนุญาตการอนุญาต และเงื่อนไขในการอนุญาตเพื่อชักน้ำหรือวิดน้ำหรือเดินเรือในคลองรับน้ำ หรือปลูกสร้างสิ่งก่อสร้างในบริเวณหรือในคลองประปาหรือบริเวณคลองรับน้ำในเขตการประปานครหลวงและจังหวัดปทุมธานีพ.ศ. ๒๕๓๑ โดยที่เป็นการสมควรกำหนดหลักเกณฑ์ในการขออนุญาต การอนุญาตเพื่อการขออนุญาต การอนุญาต และเงื่อนไขในการอนุญาตเพื่อชักน้ำหรือวิดน้ำหรือเดินเรือในคลองรับน้ำ หรือปลูกสิ่งก่อสร้างในบริเวณหรือในคลองประปาหรือบริเวณคลองรับน้ำ ในเขตการประปานครหลวง และจังหวัดปทุมธานีอาศัยอำนาจตามความในมาตรา ๒๔ (๑) แห่งพระราชบัญญัติการประปานครหลวง พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติการประปานครหลวง (ฉบับที่ ๓) พ.ศ. ๒๕๒๒และมาตรา ๗ วรรคสอง แห่งพระราชบัญญัติรักษาคลองประปา พ.ศ. ๒๕๒๖คณะกรรมการการประปานครหลวงจึงวางข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการประปานครหลวง ฉบับที่ ๙๐ว่าด้วยการขออนุญาต การอนุญาต และเงื่อนไขในการอนุญาต เพื่อชักน้ำหรือวิดน้ำหรือเดินเรือในคลองรับน้ำ หรือปลูกสร้างสิ่งก่อสร้างในบริเวณหรือในคลองประปาหรือบริเวณคลองรับน้ำในเขตการประปานครหลวง และจังหวัดปทุมธานี พ.ศ. ๒๕๓๑ข้อ ๒[๑]ข้อบังคับนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ผู้ใดประสงค์จะขออนุญาตชักน้ำหรือวิดน้ำในคลองประปาหรือคลองรับน้ำจะต้องยื่นคำขอตามแบบที่กำหนดต่อการประปานครหลวงพร้อมด้วยหลักฐานประกอบการอนุญาตตามหลักเกณฑ์ ดังต่อไปนี้(๑)ต้องยื่นแบบแปลนแผนผังแสดงการชักน้ำหรือวิดน้ำและรายละเอียดของเครื่องมือที่ใช้รวมถึงแนวกับระดับการวางท่อสูบน้ำจากคลองประปา หรือคลองรับน้ำ จำนวน ๕ ชุด(๒) ต้องแสดงจำนวนปริมาณการสูบน้ำดิบที่ประสงค์จะขอใช้(๓)ต้องแสดงมาตรการป้องกันมิให้สิ่งสกปรกปนเปื้อนหรือเศษวัสดุไหลลงในคลองประปาหรือคลองรับน้ำทั้งในระหว่างก่อสร้างและหลังก่อสร้างรวมถึงในขณะปฏิบัติงานด้วยข้อ ๔ผู้ใดประสงค์จะขออนุญาตปลูกสร้างสิ่งก่อสร้างลงในเขตคลองประปาหรือคลองรับน้ำจะต้องยื่นคำขอตามแบบที่กำหนดการประปานครหลวง พร้อมด้วยหลักฐานประกอบการอนุญาตตามหลักเกณฑ์ ดังต่อไปนี้(๑) ต้องยื่นแบบแปลนและรายการคำนวณสิ่งก่อสร้างที่จะขอปลูกสร้างจำนวน ๕ ชุด(๒) ในกรณีขออนุญาตสร้างสะพานข้ามคลองประปาสะพานที่จะสร้างจะต้องเป็นสะพานคอนกรีตเสริมเหล็ก (REINFORCED CONCRETE)หรือคอนกรีตอัดแรง (PRESTRESSED CONCRETE) มีผิวจราจรกว้างไม่น้อยกว่า ๖.๐๐ เมตรมีทางเดินเท้ากว้างไม่น้อยกว่าข้างละ ๑.๐๐ เมตร และมีระดับท้องคานไม่ต่ำกว่าระดับ ' ๓๗.๓๐ เมตร การออกแบบสะพานต้องปฏิบัติตามข้อกำหนดมาตรฐานสะพานบนทางหลวง (STANDARDSPECIFICATIONS FOR HIGHWAY BRIDGES) ที่ออกใช้ฉบับล่าสุดของ AASHTO (AMERICANASSOCIATION OF STATE HIGHWAY AND TRANSPORTATION OFFICIALS)สะพานจะต้องรับน้ำหนักรถมาตรฐานชนิด HS ๒๐ - ๔๔ และจะต้องไม่มีตอม่อในคลองประปาเว้นแต่สะพานที่มีช่วงตอม่อตั้งแต่ ๔๐ เมตรขึ้นไปอนุญาตให้มีตอม่อในคลองประปาได้ไม่เกิน ๒ ตันข้อ ๕ผู้ใดประสงค์จะขออนุญาตเดินเรือในคลองรับน้ำจะต้องยื่นคำขอต่อการประปานครหลวงพร้อมด้วยหลักฐานประกอบการอนุญาตตามหลักเกณฑ์ ดังต่อไปนี้(๑) มีเครื่องป้องกันมลภาวะเป็นพิษ(๒) ขออนุญาตเป็นครั้งคราวตามที่การประปานครหลวงกำหนดข้อ ๖การขออนุญาตกระทำการตามข้อ ๓ ข้อ ๔ และข้อ ๕จะต้องไม่เป็นเหตุให้คุณภาพและปริมาณของน้ำดิบที่จะนำมาใช้ในการผลิตน้ำประปาเปลี่ยนแปลงไปจนเป็นผลกระทบกระเทือนต่อขบวนการผลิตน้ำและค่าใช้จ่ายในการผลิตน้ำข้อ ๗ การอนุญาตให้กระทำการตามที่ขอจะสิ้นสุดลงทันทีในกรณีดังนี้(๑)ผู้ได้รับอนุญาตปฏิบัติผิดเงื่อนไขที่ระบุไว้ในหนังสืออนุญาต(๒)มีการเปลี่ยนผู้ได้รับอนุญาตให้กระทำการหรือโอนสิทธิการกระทำโดยไม่ได้รับการยินยอมเป็นหนังสือจากการประปานครหลวงข้อ ๘ในกรณีจำเป็นหรือเพื่อประโยชน์ของการประปานครหลวงหรือทางราชการการประปานครหลวงมีสิทธิที่จะเพิกถอนการอนุญาตได้ก่อนครบกำหนดระยะเวลาที่กำหนดไว้ในหนังสืออนุญาตโดยไม่จำเป็นต้องแจ้งให้ผู้ได้รับอนุญาตทราบล่วงหน้าข้อ ๙ให้ผู้ว่าการการประปานครหลวงรักษาการตามข้อบังคับนี้และให้มีอำนาจวางระเบียบหรือออกคำสั่งใด ๆ เพื่อปฏิบัติตามข้อบังคับนี้ประกาศ ณ วันที่ ๘ มกราคม พ.ศ. ๒๕๓๑เจริญจิตต์ ณ สงขลาประธานกรรมการการประปานครหลวงสุเมธ/ผู้จัดทำ๒๐ กรกฎาคม ๒๕๕๘[๑]ราชกิจจานุเบกษาเล่ม ๑๐๕/ตอนที่ ๑๙/หน้า ๑/๒ กุมภาพันธ์ ๒๕๓๑